b'\n_START_ARTICLE_\nKabaddi\n_START_PARAGRAPH_\nKabaddi (av og til skrevet kabbadi eller kabadi) (hindi: \xe0\xa4\x95\xe0\xa4\xac\xe0\xa4\xa1\xe0\xa5\x8d\xe0\xa4\xa1\xe0\xa5\x80; IPA: [k\xc9\x99b\xc9\x99\xc9\x96\xc9\x96i]) er en lagidrett opprinnelig fra S\xc3\xb8r-Asia. Det er popul\xc3\xa6rt i S\xc3\xb8r-Asia og S\xc3\xb8r\xc3\xb8st-Asia. Det er nasjonalsport i Bangladesh, og regionsspill i Punjab og Andhra Pradesh i India. Norge har et landslag som deltok i VM i India 2011 og havnet p\xc3\xa5 femteplass. Norges lag ble oppl\xc3\xb8st, men igjen startet i slutten av 2018 av Kanwaldeep Singh Kamboj. Laget spilte treningskamper mot Tyskland og Danmark hvor begge lag ble sl\xc3\xa5tt. 20 juli reiser laget for \xc3\xa5 presentere Norge i Malaysia World Cup 2019. Lagets trener heter Joaquim Rasi, som ogs\xc3\xa5 representerer Jack Hermansson i UFC._NEWLINE_Kabaddi spilles mellom to lag med sju spillere hver. M\xc3\xa5let er at en angrepsspiller, kalt \xc2\xabraider\xc2\xbb, skal klare \xc3\xa5 l\xc3\xb8pe inn p\xc3\xa5 motstanderlagets banehalvdel, ta p\xc3\xa5 s\xc3\xa5 mange som mulig av deres spillere og komme seg tilbake til sin egen banehalvdel uten \xc3\xa5 bli takla. Det angripende laget f\xc3\xa5r poeng for hver spiller de klarer \xc3\xa5 ta p\xc3\xa5, mens det forsvarende laget f\xc3\xa5r ett poeng hvis det klarer \xc3\xa5 stoppe raideren. Spillere som blir tatt p\xc3\xa5 av en raider eller takla av en forsvarsspiler, tas ut av spillet, men kan komme inn p\xc3\xa5 banen igjen n\xc3\xa5r deres eget lag tar poeng._NEWLINE_Spillet fins i flere ulike varianter. I standardvarianten m\xc3\xa5 raideren holde pusten under hele angrepet._NEWLINE__NEWLINE_Laget i dag best\xc3\xa5r av: _NEWLINE_Mukhtar Shah_NEWLINE_Gora Pandher_NEWLINE_Ravindra Shetty _NEWLINE_Thippana Krishna _NEWLINE_Robin Singh_NEWLINE_Jashan Singh Kamboj_NEWLINE_Sony Singh Cheema_NEWLINE_Mandeep Singh_NEWLINE_Tajmeet Singh_NEWLINE_Arjun  Singh'